Kuršu valoda
Kuršu valoda (lietuviešu: kuršių kalba) bija indoeiropiešu valodu saimes baltu grupas valoda, ko runāja baltu cilts kurši, kas apdzīvoja mūsdienu Kurzemes rietumus un Lietuvas ziemeļrietumus. Daļa valodnieku kuršu valodu uzskata par austrumbaltu, daļa — par rietumbaltu valodu. To izspieda latviešu un lietuviešu valoda. Līdz 17. gadsimtam kuršu valoda kā patstāvīga valoda bija pilnībā izzudusi. Kuršu valodu nedrīkst jaukt ar t.s. kursenieku valodu, kurā vēl 20. gadsimtā runāja daļa Kuršu kāpu iedzīvotāju.